Source: https://www.osbdpd.sk/2019/02/15/povinnosti-vlastnika-budovy-zabezpecit-hydraulicke-vyregulovanie-vykurovacieho-systemu-rozvodov-teplej-vody-a-vybavenie-rozvodov-tepla-a-teplej-vody-vhodnou-tepelnou-izolaciou/749/
Timestamp: 2019-03-23 04:24:45+00:00

Document:
Povinnosti vlastníka budovy zabezpečiť hydraulické vyregulovanie vykurovacieho systému, rozvodov teplej vody a vybavenie rozvodov tepla a teplej vody vhodnou tepelnou izoláciou. – OSBD Prievidza
Domov / Oznamy / Povinnosti vlastníka budovy zabezpečiť hydraulické vyregulovanie vykurovacieho systému, rozvodov teplej vody a vybavenie rozvodov tepla a teplej vody vhodnou tepelnou izoláciou.
Povinnosť regulácie pre vlastníkov budov (vlastníkov bytov a nebytových priestorov) vyplýva priamo zo Zákona č. 321/2014 Z. z. o energetickej efektívnosti a o zmene a doplnení niektorých zákonov v znení neskorších predpisov, ktorý má túto povinnosť vlastníka budovy s celkovou podlahovou plochou väčšou ako 1.000 m2 s ústredným teplovodným vykurovaním alebo so spoločnou prípravou teplej vody zakotvenú v § 11, ods. 1.
V § 11 ods. 4 je ďalej uvedené, že za splnenie povinnosti v bytovom dome zodpovedá správca na základe uzatvorenej zmluvy o výkone správy a vlastník bytu, alebo nebytového priestoru zodpovedá za vzniknutú škodu v prípade, ak neumožní správcovi splniť si povinnosti vyplývajúce z legislatívy. To znamená, že ak vlastníci bytov a nebytových priestorov príjmu na schôdzi vlastníkov bytov a nebytových priestorov uznesenie, ktoré je v rozpore s uvedeným zákonom, vystavujú sa riziku znášania sankcií vyplývajúcich zo zákona a aj tak sa splneniu si zákonnej povinnosti nemôžu vyhnúť.
Sankcie prislúchajúce nesplneniu si povinností vyplývajúcich z § 29, ods. 1, písm. e) „vlastník budovy, alebo správca podľa § 11; ods. 4 a 5
1/ nezabezpečí a neudržiava hydraulicky vyregulovaný vykurovací systém v budove podľa § 11, ods. 1; písm. a),
2/ nevybaví vykurovací systém automatickou reguláciou parametrov teplonosnej látky na každom tepelnom spotrebiči podľa § 11; ods. 1; písm. b),
3/ nezabezpečí a neudržiava hydraulicky vyregulované rozvody teplej vody podľa § 11; ods. 1; písm. c),
4/ nevybaví rozvody tepla a teplej vody vhodnou tepelnou izoláciou podľa § 11; ods. 1; písm. d),“
predstavujú v zmysle § 29; ods. 1; písm. a) rozpätie od 300,- € do 1.000,- €.
Podľa § 29; ods. 3 tohto zákona je v kompetencii inšpekcie uložiť pokutu opakovane, ak povinnosť vyplývajúca zo zákona nebola splnená v určenej lehote.
Oblasť merania množstva tepla dodaného v teplej úžitkovej vode a tepla dodaného na vykurovanie zastrešuje Zákon 657/2004 Z. z. o tepelnej energetike v znení neskorších predpisov.
Uvedený zákon v § 17 ukladá merať spotrebu teplej úžitkovej vody prostredníctvom určených meradiel a v § 18 ukladá vlastníkovi budovy s celkovou podlahovou plochou väčšou ako 500 m2 využívať na meranie množstva tepla na vykurovanie pomerové rozdeľovače tepla .
Konkrétne v § 17; ods. 4 „koncový odberateľ, ktorý rozpočítava množstvo tepla dodaného v teplej úžitkovej vode konečnému spotrebiteľovi je povinný
b) zabezpečiť obstaranie, zapojenie, udržiavanie a overovanie určených meradiel na meranie množstva teplej úžitkovej vody spotrebovanej konečným spotrebiteľom v súlade s osobitným predpisom,
e) rozpočítavať množstvo tepla dodaného v teplej úžitkovej vode podľa pravidiel rozpočítavania,
a v § 18; ods. 4 „koncový odberateľ, ktorý rozpočítava množstvo dodaného tepla konečnému spotrebiteľovi je povinný
1/ obstaranie, zapojenie, udržiavanie a overovanie určených meradiel,
2/ obstaranie, zapojenie a udržiavanie pomerových rozdeľovačov tepla, ak obstaranie, zapojenie, udržiavanie a overovanie určených meradiel podľa prvého bodu nie je technicky možné alebo nákladovo neefektívne,“
Sankcie za porušenie povinností v tejto oblasti sa pohybujú v rozpätí od 1.650 € do 3.300,- €.
Vymedzenie zodpovedností a kompetencií vlastníkov bytov a nebytových priestorov a správcu týkajúcich sa vyregulovania vnútorných sústav a merania množstva tepla dodaného v teplej úžitkovej vode a tepla dodaného na vykurovanie je potrebné jasne definovať.
Neplnenie si povinností zainteresovaných strán vyplývajúcich z uvedených zákonov nielenže znižuje energetickú efektívnosť bytových domov, podlieha zákonným sankciám, ale má priamy a je potrebné podotknúť, že jednoznačne negatívny vplyv na úroveň vzťahu medzi vlastníkmi bytov a nebytových priestorov a správcom.

References: § 11
 § 11
 § 29
 § 11
 § 11
 § 11
 § 11
 § 11
 § 29
 § 29
 § 17
 § 18
 § 17
 § 18